หนูทานยาคุมมา 1 ปี ยาคุมหมดวันที่ 2 มิถุนายน 2562 และรอบเดือนครั้งล่าสุดเป็นวันที่31 พฤษภา - 4 มิถุนายน 2562 ระหว่างวันนั้นประมาณวันที่ 24 มิ.ย. ซึ่งเลยวันตกไข่ไปแล้ว(วันตกไข่จะอยู่ช่วงวันที่13 14 คะ) หนูได้มีเพศสัมพันธ์โดยการใช้ถุงยาง ซึ่งก่อนใช้ก็ตรวจดูทุกอย่างคะ ไม่หมดอายุ ไม่ใช้เล็บหรือของมีคมตัด ใช้ถุงยางตั้งแต่เริ่มจนจบคะ แฟนเขานำมาเสร็จข้างนอกแต่ยังใส่ถุงยางอยู่ พอเสร็จแล้วนำมาตรวจโดยการใส่น้ำก็ไม่พบว่ารั่วคะ จนเริ่มเดือนใหม่แล้ว รอบเดือนยังไม่มาเลยคะ เลยอยากทราบว่า1.การหยุดทานยาคุมมีผลต่อร่างกายมั้ยคะ ฮอโมนแปรปรวนหรือเปลี่ยนแปลงส่งผลให้รอบเดือนมาช้ากว่ากำหนด และมีปัจจัยอื่นที่ส่งผลให้มาช้าหรือเปล่า2.หนูใช้ถุงยางถูกวิธีใช่มั้ยคะ และมีโอกาสพลาดได้มากน้อยเท่าไร พลาดจากสาเหตุอะไรได้บ้างตอนนี้กังวลคะรอรอบเดือนมา รบกวนคุณช่วยไขข้อสงสัยทีขอบพระคะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ส่วนวิธีการใช้ถุงยางอนามัยนั้นหากถุงยางไม่ขาดไม่รั่วและใช้ตลอดการมีเพศสัมพันธ์ มีโอกาสตั้งครรภ์ได้น้อยกว่า 2% ค่ะหลังหยุดยาคุม อาจจะยังมีระดับยาอยู่ในร่างกายได้ ทำให้ไม่มีการตกไข่หรือไม่มีประจำเดือน แต่ส่วนใหญ่แล้ว ยาคุมกำเนิดแบบรับประทานมักจะทำให้ประจำเดือนมาตามปกติ น้อยมากที่จะทำให้หายไปค่ะตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะ อาจซื้อชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์